Wilaiwan Hua Hin Coffee&Bakery Cuisine ร้านนี้คงเปิดได้ไม่นานสภาพยังใหม่เอี่ยม ตั้งอยู่ทางไปเขาตะเกียบ ติดถนนอยู่ใกล้ปากซอยหัวถนน 4 หรือ เยื้องกับปากซอย Let'Sea ค่ะ มีที่จอดรถข้างๆร้านและหน้าร้าน หน้าร้านมองเข้าไปเป็นเหมือนบ้านสีฟ้า มี่ที่นั่งแบบ outdoor ด้านในเป็นห้องปรับอากาศตกแต่งโทนสีขาวแบบนั่งสบาย เป็นร้านอาหารที่มีเมนูอินเตอร์ประมาณ ซุป สลัด สเต็ก เค้ก และเครื่องดื่มค่ะ มาชิมเลย
 Passion fruit Soda 70 บาท รสเข้มข้นดีแต่หวานไปนิด โซดาอ่อนไปหน่อย 
สลัดเนื้อปู 220 บาท เนื้อปูเน้นๆอร่อยดี ส่วนตรงผักสลัดสดดีแต่ราดน้ำมันมะกอกมาเยิ้มไปนิด กินไปซักพักเลี่ยนค่ะ 
ซุปเห็ด 130 บาท มาซดร้อนๆ รสชาติดีเลยล่ะ 
ปิดท้ายด้วย เค้กมะพร้าว 125 บาท เป็นชั้นเนื้อเค้กนุ่มๆสลับกับชั้นมะพร้าวแบบเหมือนพายมะพร้าว รสออกหวานกำลังดีชอบค่ะ เวลาชำระเงินไม่มี Service Charge หรือ Vat เพิ่มเติมค่ะ 
สรุป 
1.รสชาติอาหารและเค้กใช้ได้ ไม่ถึงกับอร่อยเหาะ
2.ราคาค่อนข้างสูงค่ะ โดยเฉพาะเค้ก 125 บาท แพงกว่าโรงแรม 5 ดาวบางแห่งซะอีก  
3.การบริการดี 
4.บรรยากาศดี เหมือนพักผ่อนอยู่ในบ้าน 
